কুণালের দায়ের করা মামলায় এবার বিপাকে অভয়ার বাবা!

কলকাতা: ফের বিপাকে পড়লেন অভয়ার মা বাবা। তৃণমূল কংগ্রেসের অন্যতম সাধারণ সম্পাদক তথা মুখপাত্র কুণাল ঘোষের দায়ের করা মানহানির মামলায় এবার ব্যাঙ্কশাল আদালতে তলব অভয়ার মা বাবা । আগামী ১১ সেপ্টেম্বর সকাল ১০টায় সশরীরে হাজির দিতে হবে। হাজিরা দিতে না পারলে আইনজীবী মারফত লিখিত জবাব পাঠাতে হবে। এই নির্দেশ দিয়েছেন ব্যাঙ্কশাল আদালতের ১৫ নম্বর বিচারবিভাগীয় ম্যাজিস্ট্রেট।

সম্প্রতি, তৃণমূল কংগ্রেসের মুখপাত্র কুণাল ঘোষের বিরুদ্ধে বিস্ফোরক অভিযোগ তুলেছিলেন আরজি করের নির্যাতিতার বাবা। তাঁর অভিযোগ, রাজ্য সরকার সিবিআইকে ঘুষ দিয়েছে। এআর সিজিও কমপ্লেক্সে গিয়ে সেটেল করেছেন তৃণমূল মুখপাত্র কুণাল ঘোষ। সংবাদমাধ্যমে,এমন মন্তব্যের প্রতিবাদে আরজি করের নির্যাতিতা অভয়ার বাবার বিরুদ্ধে মানহানির মামলা করেনা কুণাল ঘোষ। এবার সেই মামলার প্রেক্ষিতে অভয়ার বাবার কাছে জবাব তলব করল ব্যাঙ্কশাল আদালত।

আরও পড়ুন: সিসিটিভি বসাতে রাজ্য সরকারের দারস্থ সাউথ ক্যালকাটা ল’ কলেজ

প্রসঙ্গত, গত কয়েকদিন আগে অভয়ার বাবাকে আইনি নোটিস পাঠিয়েছিলেন কুণালের আইনজীবী অয়ন চক্রবর্তী। চারদিনের মধ্যে সাংবাদিক বৈঠক করে এহেন বক্তব্যের জন্য ক্ষমা চাইতে হবে বলেও জানানো হয়েছিল। অন্যথায়, আইনি পদক্ষেপ করার কথা জানান কুণালের আইনজীবী।

দেখুন খবর: