আরজিকর মামলায় নজরে এবার কলকাতা পুলিশের ৪ আধিকারিক

কলকাতা: আরজিকর মামলায় (Rg kar case) এবার নজরে কলকাতা পুলিশের (Kolkata police) চার আধিকারিকের ভূমিকা। তদন্তে গাফিলতির বিষয়ে ওই চার আধিকারিকের ভূমিকা খতিয়ে দেখে পদক্ষেপ করার জন্য লালবাজারকে (Lalbazar) নির্দেশ দিল আদালত।

গত ১২ সেপ্টেম্বর স্ট্যাটাস রিপোর্ট জমা দেওয়ার সময় নির্যাতিতার মা-বাবার আইনজীবীরা কলকাতা পুলিশের চার আধিকারিকের ভূমিকা নিয়ে প্রশ্ন তুলেছিলেন। সেদিনই শিয়ালদহ আদালত চত্বরে এই মামলার তদন্ত আধিকারিক সীমা পাহুজা ও সিবিআই আধিকারিক এবং সিবিআই আইনজীবীদের সঙ্গে অভাব্য আচরণের অভিযোগ ওঠে নির্যাতিতার মা ও বাবার বিরুদ্ধে। ওই মামলায় এবার শিয়ালদহ আদালত নির্দেশ দিল, আরজিকরের মহিলা চিকিৎসকের খুন ও ধর্ষণ মামলায় তদন্তে গাফিলতির বিষয়ে কলকাতা পুলিশের চার অফিসারের ভূমিকা ভালো করে খতিয়ে দেখে, পদক্ষেপ করতে হবে লালবাজারকে।

আরও পড়ুন: হরিদেবপুর গণধর্ষণকাণ্ডে পুলিশের জালে মূল চক্রী

গোটা একবছর অতিক্রম হয়ে গিয়েছে। আর জি কর কাণ্ডে মূল দোষী সঞ্জয় রাইয়ের আমৃত্যু কারাদন্ড হয়েছে। কিন্তু আদালতের মন্তব্য, তার মানে এই নয় যে আরও কেউ এই অপরাধ তথা বৃহত্তর ষড়যন্ত্রের সঙ্গে জড়িত নয়। কারণ, এখনও দুই অভিযুক্তর বিরুদ্ধে সিবিআই চার্জশিট জমা দেয়নি। ১৪ নভেম্বর এই মামলার বিস্তারিত তথ্য দিয়ে আরও একটি স্ট্যাটাস রিপোর্ট জমা দেওয়ার নির্দেশ দিয়েছে আদালত।

দেখুন খবর: