আরজি করের পড়ুয়ার রহস্য মৃত্যু, অভিযুক্ত মালদার চিকিৎসক

কলকাতা: সবে পেড়িয়েছে একটা বছর। এরই মধ্যে ফের আরজিকরের আরও এক মহিলা চিকিৎসকের মৃত্যুর ঘটনায় ঘনিয়েছে রহস্য। ঘটনায় অভিযুক্ত মালদা মেডিকেল কলেজের এক জুনিয়র চিকিৎসক। গোটা ঘটনার তদন্ত শুরু করেছে ইংরেজবাজার থানার পুলিশ।

গত সোমবার মালদায় প্রেমিকের সঙ্গে দেখা করতে গিয়েছিলেন আরজি কর মেডিকেল কলেজের ছাত্রী। দুজনে মালদা শহরের একটি হোটেলে ছিলেন। সেখানেই আচমকা অসুস্থ হয়ে পড়েন আরজি করেরে ওই পড়ুয়া। এরপরই তাঁকে ভর্তি করা হয় মালদা মেডিকেল কলেজ হাসপাতালে। সেখান থেকে কলকাতার হাসপাতালে নিয়ে যাওয়ার পথে শুক্রবার গভীর রাতে মৃত্যু হয় ওই ছাত্রীর। জানা গিয়েছে, মৃত ছাত্রী আরজি কর মেডিকেল কলেজ হাসপাতালের এমবিবিএস -র ছাত্রী। তাঁর বাড়ি দক্ষিণ দিনাজপুর জেলার বালুরঘাটে। জানা গিয়েছে , সমাজমাধ্যমে ওই তরুণীর সঙ্গে পরিচয় হয় মালদা মেডিকেল কলেজের এক পড়ুয়ার। দুজনের মধ্যে প্রেমের সম্প্ক গড়ে ওঠে বলেও দাবি করা হয়েছে।

আরও পড়ুন: ফের আরজিকর হাসপাতালে চাঞ্চল্য, সিনিয়র- জুনিয়র ‘বচসা’

মৃত চিকিৎসক তরুণীর মা বলেন, দুজনের মধ্যে প্রেমের সম্পর্ক ছিল। গত সোমবার মালদায় এসেছিল। আমার মেয়েকে জোর করে বিষ খাইয়ে দেওয়া হয়েছিল। ওই ছেলেটার সাস্তি হোক। এটাই আমিই চাই। মৃতের পরিবার সূত্রে খবর, অন্তঃসত্ত্বা হয়ে পড়েছিলেন অনিন্দিতা। উজ্জ্বলকে রেজিস্ট্রি বিয়ে করতে বলেছিলেন অনিন্দিতা। এই নিয়ে তাঁদের মধ্যে বিবাদ চলছিল। অনিন্দিতার উপর বিভিন্নরকম ভাবে মানসিক অত্যাচার করা হতো বলেও অভিযোগ পরিবারের।

এই ঘটনার পর আরজিকরের চিকিৎসক পড়ুয়ার পরিবারের তরফে ইংরেজ বাজারথানায় অভিযোগ দায়ের করা হয়। মৃতদেহ ময়নাতদন্তের জন্য পাঠানো হয়েছে। তদন্ত শুরু করেছে ইংরেজবাজার থানার পুলিশ। যদিও, এই ঘটনার পর থেকে মালাদার চিকিৎসক পড়ুয়ার কোনও খোঁজ খবর পাওয়া যায়নি বলে পুলিশ সূত্রে খবর।

দেখুন খবর :