আরজি কর কাণ্ডে সুদীপ্ত রায়ের বাড়িতে সিবিআই হানা

কলকাতা: আরজি কর (RG Kar Case) মেডিক্যাল কলেজ হাসপাতালে দুর্নীতি-কাণ্ডে শ্রীরামপুরের তৃণমূল বিধায়ক সুদীপ্ত রায় (Sudipta Roy) -র বাড়িতে হানা সিবিআই-র। তদন্তের স্বার্থে জিজ্ঞাসাবাদ করতে বিধায়কের বাড়িতে হানা দিল সিবিআই (CBI)। শনিবার দুপুরে কেন্দ্রীয় গোয়েন্দা সংস্থার দুই অফিসার সুদীপ্ত রায়ের বাড়িতে গিয়েছেন বলে জানা গিয়েছে। যদিও তৃণমূল বিধায়ক এই মুহূর্তে বাড়িতে নেই বলে খবর। তিনি ফিরলেই কেন্দ্রীয় তদন্তকারী আধিকারিকরা তাঁকে জিজ্ঞাসাবাদ করতে পারেন।

আরজি করের রোগী কল্যাণ সমিতির চেয়ারম্যান ছিলেন শ্রীরামপুরের তৃণমূল বিধায়ক সুদীপ্ত রায়। আরজি করের মহিলা চিকিৎসকের ধর্ষণ এবং খুনের ঘটনার পর সুদীপ্তকে সরিয়ে দিয়ে শান্তনু সেনকে দায়িত্ব দেওয়া হয়।

আরও পড়ুন: ফের শহরে অগ্নিকাণ্ড, কালো ধোঁয়ায় ঢেকেছে এলাকা

বহুদিন ধরেই সিবিআই-র নজরে রয়েছে তৃণমূল বিধায়ক সুদীপ্ত রায়। গত বছর সেপ্টেম্বর মাসেও সিবিআইয়ের অপরাধদমন শাখার আধিকারিকেরা তাঁর এই সিঁথির বাড়িতে তল্লাশি চালায়। এবং এরইমধ্যে এবার ফের মনোজিৎ-র বাড়িতে তল্লাশি সিবিআই-র।

দেখুন খবর: