আরজি কর দুর্নীতিতে CBI চার্জশিটে নাম আখতার আলির, কলকাতা টিভিকে কী জানালেন?

ওয়েব ডেস্ক: আরজি কর দুর্নীতি মামলায় নতুন মোড়। আরজি কর মেডিকেলের দুর্নীতির বিরুদ্ধে সরব হওয়া আখতার আলিকেই অভিযুক্ত দেখিয়ে এবার সিবিআইয়ের চার্জশিট। চার্জশিটে নাম রয়েছে আখতার আলির। এছাড়াও নাম রয়েছে আরও একাধি ব্যাক্তির।

সোমবার সিবিআই আধিকারিকরা আলিপুর আদালতে পৌঁছে যান। তারা একটি সাপ্লিমেন্টারি চার্জশিট জমা দেন। সিবিআই সূত্রে খবর, সেই চার্জশিটে নাম রয়েছে আরজি কর আন্দোলনের প্রধান মুখ আখতার আলির। পাশাপাশি, আরও একজন শশীকান্ত চন্দকের নাম রয়েছে। যিনি আরজি করের প্রধান মুখ, তিনি দুর্নীতিতে যু্ক্ত রয়েছেন। আরজিকর দুর্নীতি মামলার তদন্ত শুরু হওয়ার আগে থেকে বারবার আখতার আলির নাম সামনে আসে। তিনি আদালতে গিয়ে সরব হয়েছিলেন দুর্নীতির বিরুদ্ধে। আজ সেই আখতার আলিকেই অভিযুক্ত হিসেবে দেখিয়ে চার্জশিট জমা পড়ল।

আরও পড়ুন: গ্রুপ সি ও ডি পদে আবেদনের সময়সীমা বাড়াল SSC!

অন্যদিকে, সিবিআইয়ের চার্জশিটে নাম ওঠার পর কলকাতা টিভির মুখোমুখি হয়ে তিনি বলেন, ‘চার্জশিটের কপি আমি এখনও পাইনি।  আমি আমার অ্যাডভোটেকেটের সঙ্গে কথা বলছি। এবং আমাকে দেখতে হবে, আমার বিরুদ্ধে কী কী চার্জশিট দিয়েছে ? আমি আমার অ্যাডভোকেটের সঙ্গে কথা বলব, তরুণজ্যোতি তিওয়ারি উনি ব্যাপারটা দেখবেন।..দরকার হলে আমি কোর্টে মুভ করব। তারপরে আমি কিছু বলতে পারব। ..দেখুন এটা তো মিথ্যে অভিযোগ। মাঝখানে কোতা থেকে কী হয়েছে, সেটা আমাকে দেখতে হবে, আমাকে একটু সময় দিন।  দেখে তারপরে জানাচ্ছি। ‘

দেখুন খবর :